Postenpflicht

Postenpflicht (kwa Kijerumani: "Wajibu wa walinzi") ilikuwa amri ya jumla iliyotolewa kwa walinzi wa SS-Totenkopfverbände katika kambi za mateso za Nazi kuwaua haraka wafungwa wasiotii agizo. Amri hiyo iliwataka walinzi kuwapiga risasi wafungwa waliojihusisha na upinzani au majaribio ya kutoroka, bila onyo; kutofanya hivyo kungesababisha kufukuzwa au kukamatwa. Postenpflicht awali ilitolewa Oktoba 1, 1933, kwa ajili ya walinzi katika kambi ya mateso ya Dachau, lakini baadaye ilipanuliwa kwa kambi nyingine za mateso.

 Chimbuko 
Kambi ya mateso ya Dachau ilifunguliwa mnamo Machi 22, 1933, karibu na mji wa Dachau, yapata kilomita 16 (10 mi) kaskazini-magharibi mwa Munich katika jimbo la Bavaria. Mwanzoni kambi hiyo ilitumia polisi wa huko Munich kama walinzi, lakini baada ya majuma kadhaa walichukuliwa na SS. Mnamo Aprili 13, 1933, Hilmar Wäckerle, SS-Standartenführer, akawa kamanda wa kwanza. Wäckerle aliagizwa na Heinrich Himmler, mkuu wa polisi wa wakati huo wa Munich na Obergruppenführer wa SS, kuandaa kanuni za nidhamu katika kambi hiyo. Sheria za Wäckerle zilikuwa kali sana, na wafungwa kadhaa walikufa kama matokeo ya moja kwa moja ya adhabu yao.

 Marejeo 

Jamii:Wanazi
Jamii:historia ya Ujerumani
Jamii:USLW Iringa